**Ministru kabineta noteikumu projekta „Grozījumi Ministru kabineta 2005. gada 30. augusta noteikumos Nr. 664 „Sabiedrisko pakalpojumu licencēšanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1.Likuma „Par sabiedrisko pakalpojumu regulatoriem” 16. panta otrā daļa un 18. panta pirmā daļa un Elektroenerģijas tirgus likuma 32.1 panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar 2014. gada 17. decembra likumu “Grozījumi Elektroenerģijas tirgus likumā”, kas stājās spēkā 2015. gada 1. janvārī, Elektroenerģijas tirgus likuma 32. panta otrā daļa, kas paredzēja licences izsniegšanu publiskajam tirgotājam, tika izslēgta. Turklāt Elektroenerģijas tirgus likuma 32.1 panta pirmā daļa tika izteikta jaunā redakcijā, paredzot, ka elektroenerģijas publiskajam tirgotājam tāpat kā citiem elektroenerģijas tirgotājiem ir tiesības uzsākt elektroenerģijas tirdzniecību, ja tas reģistrēts elektroenerģijas tirgotāju reģistrā. Līdz ar to Elektroenerģijas tirgus likums vairs neparedz licences izsniegšanu elektroenerģijas tirdzniecībai, visi elektroenerģijas tirgotāji, tostarp publiskais tirgotājs, tiek reģistrēti elektroenerģijas tirgotāju reģistrā.  Tiesību akta projekts paredz veikt redakcionālus precizējumus, no spēkā esošajiem noteikumiem svītrojot atsauces uz elektroenerģijas tirdzniecību, lai nodrošinātu tiesiskā regulējuma atbilstību Elektroenerģijas tirgus likumā noteiktajam.  2. Saeima 2014. gada 25. septembrī pieņēma likumu „Grozījumi likumā „Par sabiedrisko pakalpojumu regulatoriem””, papildinot likumu, tai skaitā ar 18.1 pantu - Sabiedrisko pakalpojumu sniedzēju reģistrēšana.  Regulators, pamatojoties uz likuma „Par sabiedrisko pakalpojumu regulatoriem” 18.1 panta otro un ceturto daļu nosaka sabiedriskā pakalpojuma sniegšanas vispārējās atļaujas noteikumus (turpmāk — vispārējās atļaujas noteikumi), kas ir saistoši visiem reģistrētajiem sabiedrisko pakalpojumu sniedzējiem, kuru darbību nepieciešams regulēt un kuriem saskaņā ar regulējamo nozaru speciālajiem normatīvajiem aktiem nav vajadzīga licence.  Turpmāk regulējamie ūdenssaimniecības nozares komersanti un regulējamie sadzīves atkritumu apsaimniekošanas nozares komersanti, pamatojoties uz likuma „Par sabiedrisko pakalpojumu regulatoriem” un saskaņā ar vispārējas atļaujas un reģistrēšanas noteikumiem attiecīgajā nozarē tiks reģistrēti nevis licencēti.  Tiesību akta projekts paredz veikt redakcionālus precizējumus, no sabiedrisko pakalpojumu sniegšanas un regulējamo nozaru komersantu licencēšanas kārtības svītrojot norādes uz ūdenssaimniecības pakalpojumu un sadzīves atkritumu apglabāšanu atkritumu poligonos pakalpojumu sniegšanai iesniedzamo informāciju, lai nodrošinātu tiesiskā regulējuma atbilstību likumā „[Par sabiedrisko pakalpojumu](http://likumi.lv/doc.php?id=12483) [regulatoriem](http://likumi.lv/doc.php?id=12483)” noteiktajam. |
| 3. | Projekta izstrādē iesaistītās institūcijas | Ekonomikas ministrija  Sabiedrisko pakalpojumu regulēšanas komisija |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējamie elektroenerģijas tirgotāji, ūdenssaimniecības nozares komersanti un regulējamie sadzīves atkritumu apsaimniekošanas nozares komersanti. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs attiecībā uz šīs anotācijas daļas 1.punktā minētajām sabiedrības mērķgrupām samazinās. Saskaņā ar Elektroenerģijas tirgus likumu visi elektroenerģijas tirgotāji, tostarp publiskais tirgotājs, tiek reģistrēti elektroenerģijas tirgotāju reģistrā. Turpmāk regulējamie ūdenssaimniecības nozares komersanti un regulējamie sadzīves atkritumu apsaimniekošanas nozares komersanti, pamatojoties uz likuma „Par sabiedrisko pakalpojumu regulatoriem” un saskaņā ar Vispārējās atļaujas un reģistrēšanas noteikumiem attiecīgajā nozarē tiks reģistrēti komersantu reģistrā, nevis licencēti, kas savukārt vienkāršos procedūru un mazinās administratīvo slogu komersantiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |
| |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Sabiedrisko pakalpojumu regulēšanas komisija | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemainīs Sabiedrisko pakalpojumu regulēšanas komisijas funkcijas, tā izpilde tiks nodrošināta Sabiedrisko pakalpojumu regulēšanas komisijas darbības ietvaros. | | 3. | Cita informācija | Nav | | | |

Anotācijas III, IV, V un VI sadaļa – projekts šīs jomas neskar.

Ekonomikas ministre D.Reizniece-Ozola

Vīza:  
Valsts sekretāra pienākumu izpildītājs,

valsts sekretāra vietnieks J.Spiridonovs

06.03.2015 9:21

573

I.Stikāne, 67013261  
[Inara.Stikane@em.gov.lv](mailto:Inara.Stikane@em.gov.lv)